CELEX: 22019D0206
Language: hr
Date: 2017-05-05 00:00:00
Title: Odluka Zajedničkog odbora EGP-a br. 94/2017 od 5. svibnja 2017. o izmjeni Priloga VII. (Uzajamno priznavanje profesionalnih kvalifikacija) i Priloga X. (Usluge općenito) Sporazumu o EGP-u [2019/206]

7.2.2019   
               
               
                  HR
               
               
                  Službeni list Europske unije
               
               
                  L 36/52
               
            
         ODLUKA ZAJEDNIČKOG ODBORA EGP-a
         br. 94/2017
         od 5. svibnja 2017.
         o izmjeni Priloga VII. (Uzajamno priznavanje profesionalnih kvalifikacija) i Priloga X. (Usluge općenito) Sporazumu o EGP-u [2019/206]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
         budući da:
         
                     (1)
                  
                  
                     Direktiva 2013/55/EU Europskog parlamenta i Vijeća od 20. studenoga 2013. o izmjeni Direktive 2005/36/EZ o priznavanju stručnih kvalifikacija i Uredbe (EU) br. 1024/2012 o administrativnoj suradnji putem Informacijskog sustava unutarnjeg tržišta („Uredba IMI”) (1) treba se uključiti u Sporazum o EGP-u.
                  
               
                     (2)
                  
                  
                     Uredbom Komisije (EU) br. 213/2011 (2), koja je uključena u Sporazum o EGP-u, specijalističko medicinsko osposobljavanje za internističku onkologiju i za medicinsku genetiku dodano je na popis naziva tečajeva osposobljavanja za specijalizacije u medicini u Prilogu V. Direktivi 2005/36/EZ Europskog parlamenta i Vijeća (3), koja je uključena u Sporazum o EGP-u te bi je stoga trebalo prilagoditi da odražava nazive odgovarajućih tečajeva osposobljavanja u državama EFTA-e.
                  
               
                     (3)
                  
                  
                     Priloge VII. i X. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            U točki 1. (Direktiva 2005/36/EZ Europskog parlamenta i Vijeća) Priloga VII. Sporazumu o EGP-u:
            
                        1.
                     
                     
                        Dodaje se sljedeća alineja:
                        
                                    „—
                                 
                                 
                                    
                                       32013 L 0055: Direktivom 2013/55/EU Europskog parlamenta i Vijeća od 20. studenoga 2013. (SL L 354, 28.12.2013., str. 132.).”
                                 
                              
                  
                        2.
                     
                     
                        Briše se točka (C).
                     
                  
                        3.
                     
                     
                        Točke (A), (B), (D) i (E) postaju (B), (D), (E) i (F).
                     
                  
                        4.
                     
                     
                        Dodaju se sljedeće točke:
                        
                                    „(A)
                                 
                                 
                                    U članku 3. stavku 1. točki (m) nakon riječi ‚Suda Europske unije’ dodaju se riječi ‚i Suda EFTA-e, u skladu sa Sporazumom o EGP-u’.
                                    […]
                                 
                              
                                    (C)
                                 
                                 
                                    U članku 21.a stavku 4. dodaje se sljedeći podstavak:
                                    ‚Ako su zakoni i drugi propisi o kojima je država EFTA-e obaviještena prema stavku 1. ovog članka u skladu s uvjetima utvrđenima u ovom poglavlju, Nadzorno tijelo EFTA-e izdaje preporuku o izmjeni Priloga VII. Sporazumu o EGP-u radi ažuriranja naziva koje su države EFTA-e donijele kao dokaze o formalnoj osposobljenosti te, prema potrebi, tijela koje izdaje dokaz o formalnoj osposobljenosti, svjedodžbi koje se prilažu tom dokazu i odgovarajućih profesionalnih naziva. Zajednički odbor EGP-a pri izmjeni Priloga VII. Sporazumu o EGP-u uzima u obzir preporuke Nadzornog tijela EFTA-e.’”
                                 
                              
                  
                        5.
                     
                     
                        U točki (E) podtočki (a) podpodtočki iii. dodaje se sljedeća tablica:
                        
                                    „Država
                                 
                                 
                                    Internistička onkologija
                                    Minimalno razdoblje osposobljavanja
                                    5 godina
                                 
                                 
                                    Medicinska genetika
                                    Minimalno razdoblje osposobljavanja
                                    4 godine
                                 
                              
                                    Naziv
                                 
                                 
                                    Naziv
                                 
                              
                                    Ísland
                                 
                                 
                                     
                                 
                                 
                                    Erfðalæknisfræði
                                 
                              
                                    Lihtenštajn
                                 
                                 
                                     
                                 
                                 
                                     
                                 
                              
                                    Norge
                                 
                                 
                                     
                                 
                                 
                                    Medisinsk genetikk”
                                 
                              
                  
         
            Članak 2.
            U točki 3. (Uredba (EU) br. 1024/2012 Europskog parlamenta i Vijeća) Priloga X. Sporazumu o EGP-u dodaje se sljedeća alineja:
            
                        „—
                     
                     
                        
                           32013 L 0055: Direktivom 2013/55/EU Europskog parlamenta i Vijeća od 20. studenoga 2013. (SL L 354, 28.12.2013., str. 132.).”
                     
                  
         
            Članak 3.
            Vjerodostojni su tekstovi Direktive 2013/55/EU na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 4.
            Ova Odluka stupa na snagu 6. svibnja 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 5.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 5. svibnja 2017.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 354, 28.12.2013., str. 132.
         
         
            (2)  SL L 59, 4.3.2011., str. 4.
         
         
            (3)  SL L 255, 30.9.2005., str. 22.
         
         
            (*1)  Ustavni zahtjevi nisu navedeni.